በተቋማት ደረጃም ስናይ ቀደም ሲል ከጣልያን ወረራ በኋላ የተቋቋመውን የመጀመሪያው የኢትዮጵያ ዘመናዊ የመከላከያ ሰራዊት በማፍረስ በማሌሊት አይዲዎሎጂ የሰለጠኑ ፖለቲከኛ-ጀኔራሎች የሚመሩት የኢትዮጵያ መከላከያ ሰራዊት አቋቁሟል፡፡ ይህንን ተጠቅሞም በሀገሪቱ ለመጀመሪያ ጊዜ የተካሄደውን ፍትሀዊ ምርጫ በ1997 አፍኗል፤ በተደጋጋሚ ሀሳብን በጉልበት በመደፍጠጥ ሕዝብ ከሰላማዊ ትግል ይልቅ የአመፅ እና የብጥብጥ ጎጅ ልምድ እንዲያጎለበት አድርጎታል፡፡ የደህንነቱ ክፍልም እንዲሁ ደርግ ለህዝብ ማሳደጃ የተጠቀመባቸውን ስልቶች በእስር ላይ ከነበረው የደርግ ደህንነት ሚኒስትር በመማር የራሱን ያፈና መዋቅር አቋቁሟል፡፡ እነዚህን ውርስና ቅርሶች ይዞ ቀጣይ ሁሉን ያሳተፈ ኢትዮጵያ ለማስመር አንድ ብላቴና ይዋትታል፡፡
